pythainlp/thai-wiki-dataset-v3 huggingface dataset:
ศูนย์พัฒนาการประมงแห่งเอเชียตะวันออกเฉียงใต้

ศูนย์พัฒนาการประมงแห่งเอเชียตะวันออกเฉียงใต้ (Southeast Asian Fisheries Development Center, SEAFDEC) เป็นองค์กรระหว่างประเทศระดับภูมิภาคที่ก่อตั้งขึ้นตามข้อตกลงระหว่างประเทศ  มีสำนักงานใหญ่ตั้งอยู่ ณ ประเทศไทย
== ประวัติและความเป็นมา ==
ศูนย์พัฒนาการประมงแห่งเอเชียตะวันออกเฉียงใต้เป็นองค์กรระหว่างประเทศระดับภูมิภาคที่ก่อตั้งขึ้นตามข้อตกลงระหว่างประเทศเมื่อวันที่ 28 ธันวาคม พ.ศ. 2510 โดยมีวัตถุประสงค์ที่จะดำเนินการอันก่อให้เกิดการพัฒนาการประมงให้เจริญรุดหน้า เพื่อให้สามารถนำสัตว์ทะเลมาใช้เป็นอาหารได้เพียงพอแก่ความต้องการของประชาชน และนำเทคโนโลยีใหม่ ๆ ทางการประมงมาประยุกต์และเผยแพร่ต่อชาวประมงภายในภูมิภาค
ปัจจุบันศูนย์ฯ มีสมาชิกรวม 11 ประเทศ ได้แก่ ญี่ปุ่น มาเลเซีย ฟิลิปปินส์ กัมพูชา ลาว อินโดนีเซีย เวียดนาม พม่า สิงคโปร์ บรูไน และไทย โดยเหตุที่ประเทศไทยเป็นผู้ริเริ่มเสนอโครงการก่อตั้งศูนย์ฯ ต่อที่ประชุมคณะรัฐมนตรีเพื่อพัฒนาเศรษฐกิจในภูมิภาคเอเชียอาคเนย์ ครั้งที่ 1 เมื่อปี พ.ศ. 2509 ประเทศไทยจึงได้รับเกียรติให้เป็นที่ตั้งของสำนักเลขาธิการและสำนักงานฝ่ายฝึกอบรม และให้ผู้แทนไทยทำหน้าที่เป็นเลขาธิการและผู้อำนวยการฝ่ายฝึกอบรม มานับตั้งแต่แรกตั้งจนถึงปัจจุบัน เลขาธิการทำหน้าที่เป็นผู้ควบคุมการปฏิบัติงาน และประสานงานระหว่างประเทศสมาชิกและประเทศหรือองค์กรอื่น ๆ ที่เกี่ยวข้อง
== องค์ประกอบหน่วยงาน ==
ศูนย์พัฒนาการประมงแห่งเอเชียตะวันออกเฉียงใต้ แบ่งส่วนการบริหาร ซึ่งมีที่ตั้งในระหว่างประเทศสมาชิก ดังนี้ คือ
สำนักเลขาธิการ (Secretariat) ตั้งอยู่ที่ประเทศไทย
สำนักงานฝ่ายฝึกอบรม (Training Department:TD) ตั้งอยู่ที่ประเทศไทย
สำนักเพาะเลี้ยงสัตว์น้ำ (Aquaculture Department:AQD) ตั้งอยู่ที่ประเทศฟิลิปปินส์
สำนักงานฝ่ายวิจัยผลิตภัณฑ์ประมง และการแปรรูปสัตว์น้ำ (Marine Fisheries Research Department:MFRD) ตั้งอยู่ที่ประเทศสิงคโปร์
สำนักงานฝ่ายพัฒนาและการจัดการทรัพยากรประมงทะเล (Marine Fishery Resources Development and Management Department:MFRDMD) ตั้งอยู่ที่ประเทศมาเลเชีย
สำนักงานฝ่ายพัฒนาและการจัดการทรัพยากรประมงน้ำจืด (Inland Fishery Resources Development and Management Department:IFRDMD) ตั้งอยู่ที่ประเทศอินโดนิเชีย
== ตราศูนย์พัฒนาการประมงแห่งเอเชียตะวันออกเฉียงใต้ ==
SEAFDEC_logo.jpg
== รายนามเลขาธิการ ==
== หลักสูตร ==
ประกาศนียบัตรวิชาการประมงและวิชาวิศวกรรมประมง  (รับรองโดยสำนักงาน กพ.)
== แหล่งข้อมูลอื่น ==
SEAFDEC
SEAFDEC/Training Department
== ดูเพิ่ม ==
ประชาคมเอเชียตะวันออกเฉียงใต้
คณะประมง มหาวิทยาลัยเกษตรศาสตร์
กรมประมง
กระทรวงเกษตรและสหกรณ์
== อ้างอิง ==
การประมง
องค์กรเกี่ยวข้องกับสมาคมประชาชาติแห่งเอเชียตะวันออกเฉียงใต้
องค์การในกรุงเทพมหานคร
ไตควันเด๋า

ไตควันเด๋า (跆拳道) เป็นภาพยนตร์ของประเทศจีน ออกฉายประมาณปี ค.ศ. 2002 ภาพยนตร์เรื่องนี้ส่งปฏิกิริยาอย่างมากในเชิงดี ทำให้กีฬาเทควันโดเริ่มเป็นที่นิยมในประเทศจีนอย่างมาก
== เรื่องย่อ ==
เป็นเรื่องราวของผู้หญิงคนหนึ่ง ที่ไม่ชอบกีฬาเทควันโด แต่ต้องมาผันชีวิตตัวเองมาเป็นนักเทควันโดทีมชาติจีน เพื่อการได้เหรียญในโอลิมปิกปี 2000 ซึ่งช่วงนั้นเทควันโดเริ่มเป็นของใหม่ในโอลิมปิกครั้งนี้ และจนได้เป็นนักเทควันโดทีมชาติจีนจนได้
== อ้างอิง ==
ภาพยนตร์จีน
ภาพยนตร์กีฬา
ภาพยนตร์ศิลปะการต่อสู้
ฮอร์โมนเพศชาย

redirect เทสโทสเตอโรน
พระเจ้าเฟลิเปที่ 3 แห่งสเปน

พระเจ้าเฟลิเปที่ 3 แห่งสเปน (Felipe III de España; 14 เมษายน ค.ศ. 1578 - 31 มีนาคม ค.ศ. 1621) หรือ พระเจ้าฟีลีปึที่ 2 แห่งโปรตุเกส (Filipe III)  หากเมื่อเรียกพระนามตามแบบสเปน ทรงดำรงพระอิสริยยศเป็นพระมหากษัตริย์แห่งสเปน พระมหากษัตริย์แห่งโปรตุเกส ประสูติเมื่อวันที่ 14 เมษายน ค.ศ. 1578 ที่กรุงมาดริด ประเทศสเปน เป็นพระราชโอรสในพระเจ้าเฟลิเปที่ 2 แห่งสเปน ที่ประสูติแต่สมเด็จพระราชินีอันนาแห่งสเปน และยังทรงเป็นเชื้อพระวงศ์ราชวงศ์ฮาพส์บวร์ค ต่อมาเมื่อพระราชบิดาสวรรคตในปี ค.ศ. 1598 พระองค์จึงขึ้นครองราชย์สืบต่อมาในวันที่ 14 เมษายน ค.ศ. 1598 ขณะที่พระชนม์ได้ 20 พรรษาพอดี ทรงครองราชย์ในฐานะพระมหากษัตริย์แห่งสเปนเป็นระยะเวลา 23 ปี ทรงอภิเสกสมรสกับเจ้าหญิงมากาเร็ตแห่งออสเตรีย พระเชษฐภคินีของสมเด็จพระจักรพรรดิเฟอร์ดินานด์ที่ 2 แห่งโรมันอันศักดิ์สิทธิ์ และสวรรคตเมื่อวันที่ 31 มีนาคม ค.ศ. 1621 ขณะพระชนม์ได้ 43 พรรษา
== พระราชโอรสและพระราชธิดา ==
เจ้าหญิงอานน์แห่งออสเตรีย
พระเจ้าเฟลิเปที่ 4
เจ้าหญิงมาเรีย แอนนาแห่งสเปน
เจ้าชายการ์โลสแห่งสเปน
เจ้าชายเฟอร์ดินานด์แห่งออสเตรีย
บุคคลที่เกิดในปี พ.ศ. 2121
พระมหากษัตริย์สเปน
พระมหากษัตริย์ซิซิลี
พระมหากษัตริย์โปรตุเกส
ราชวงศ์ฮาพส์บวร์ค
บุคคลจากมาดริด
เจ้าชายสเปน
เจ้าชายโปรตุเกส
ดยุกแห่งมิลาน
ดยุกแห่งมงบล็อง
เจ้าชายแห่งอัสตูเรียส
สหภาพไอบีเรีย
ลูคัสฟิล์ม

ลูคัสฟิล์ม (Lucasfilm Ltd. LLC) เป็นบริษัทภาพยนตร์ของอเมริกา ก่อตั้งเมื่อปี พ.ศ. 2514 โดยจอร์จ ลูคัส มีสำนักงานใหญ่ที่เมืองซานฟรานซิสโก รัฐแคลิฟอร์เนีย ปัจจุบันแคธลีน เคนเนดีดำรงตำแหน่งประธานบริษัท
บริษัทนั้นมีชื่อเสียงมาจากภาพยนตร์เรื่อง สตาร์ วอร์ส และ อินเดียน่า โจนส์ นอกจากนี้ยังมีบริษัทในเครือคือ อินดัสเทรียล ไลท์ แอนด์ แมจิก ซึ่งเป็นผู้นำในการสร้างเทคโนโลยีสเปเชียลเอฟเฟก เสียง และแอนนิเมชั่นคอมพิวเตอร์ให้แก่ภาพยนตร์หลายเรื่อง
เมื่อวันที่ 30 ตุลาคม พ.ศ. 2555 เดอะวอลต์ดิสนีย์ ประกาศการทำข้อตกลงในการซื้อลูคัสฟิล์ม มูลค่า 4.05 พันล้านดอลลาร์สหรัฐ
==ผลงาน==
=== กำลังจะมาถึง ===
===ซีรีส์โทรทัศน์===
คนแสดง
Maniac Mansion (1990–1993)
The Young Indiana Jones Chronicles (1992–1996)
แอนิเมชัน
 Droids (1985–1986) (Co-production Nelvana)
 Ewoks (1985–1987) (Co-production Nelvana)
สตาร์ วอร์ส: สงครามมนุษย์โคลน (2003–2005) (Co-production Cartoon Network Studios)
 เดอะ โคลน วอร์ส (2008–2014)
สตาร์ วอร์ส เรเบลส์ (2014–present)
Star Wars Detours (TBA)
===ภาพยนตร์โทรทัศน์ และ พิเศษ===
สตาร์ วอร์ส ฮอลิเดย์สเปเชียล (1978) (uncredited)
 An Ewok Adventure (1984)
 The Battle for Endor (1985)
The Great Heep (1986)
===Other productions===
The Making of Star Wars (1977) (produced in association with 20th Century Fox Television)
 The Empire Strikes Back (1980) (produced in association with 20th Century Fox Television)
Return of the Ewok (1982)
 Return of the Jedi (1983) (produced in association with 20th Century Fox Television)
 The Making of a Saga (1983) (produced in association with 20th Century Fox Television)
กัปตันอีโอ (1986)
Star Tours (1987)
ExtraTERRORestrial Alien Encounter (1995)
R2-D2: Beneath the Dome (2001)
Empire of Dreams: The Story of the Star Wars Trilogy (2004) (produced by Prometheus Entertainment in association with Fox Television Studios)
Lego Star Wars shorts:
*  Revenge of the Brick (2005)
*  The Quest for R2-D2 (2009)
*  Bombad Bounty (2010)
* Lego Star Wars: The Padawan Menace (2011)
* Lego Star Wars: The Empire Strikes Out (2012)
 The Legacy Revealed (2007) (produced by Prometheus Entertainment in association with The History Channel)
Lego Indiana Jones and the Raiders of the Lost Brick (2008)
Star Tours–The Adventures Continue (2011)
All 7 episodes of  The Yoda Chronicles (2013, 2014)
== อ้างอิง ==
==แหล่งข้อมูลอื่น==
เว็บไซต์หลักของลูคัสฟิล์ม
เว็บไซต์หลักของลูคัสอาร์ทส
ธุรกิจภาพยนตร์
บริษัทของสหรัฐ
บริษัทที่ก่อตั้งในปี พ.ศ. 2514
นิตยสารข่าว

นิตยสารข่าว (News Magazine) เป็นนิตยสารชนิดที่รายงานข่าวและเหตุการณ์ปัจจุบัน รวมถึงนำเสนอบทความหรือคอลัมน์ ที่แสดงความคิดเห็นซึ่งเกี่ยวข้องกับข่าว หรือเหตุการณ์ปัจจุบัน โดยเนื้อหาของนิตยสารข่าว จะเน้นการสร้างความเข้าใจในข่าว อย่างละเอียดลึกซึ้ง อธิบายถึงปัจจัยแวดล้อมในเหตุการณ์ มีมิติที่ลึกกว่าการรายงานของหนังสือพิมพ์ หรือข่าวโทรทัศน์ โดยปกติมักออกเป็นรายสัปดาห์ หรือรายสามวัน เพื่อให้ผู้อ่านรับรู้เท่าทันสถานการณ์ได้อย่างรวดเร็ว
== นิตยสารข่าวในประเทศไทย ==
นิตยสารข่าวในประเทศไทย มักเปิดตัวขึ้นในเครือสื่อมวลชนต่างๆ คือ เครือมติชน  และเครือผู้จัดการ โดยมีฐานะเป็นส่วนส่งเสริม และสนับสนุนซึ่งกันและกัน กับหนังสือพิมพ์รายวันในเครือเดียวกัน
มติชนสุดสัปดาห์
ผู้จัดการสุดสัปดาห์ 360 องศา
== รายชื่อนิตยสารข่าวระดับโลก ==
สหรัฐอเมริกา
* บิสเนสวีก (Businessweek)
* นิวส์วีก (Newsweek)
* ไทม์ (TIME)
ฝรั่งเศส
* เล็กเพรสส์ (L'Express)
สหราชอาณาจักร
* ดิ อิโคโนมิสต์ (The Economist)
* เดอะ สเปกเตเตอร์ (The Spectator)
เยอรมนี
* แดร์ สปีเกล (Der Spiegel)
* สเตอร์น (Stern)
== นิตยสารข่าวทางโทรทัศน์ ==
นิตยสารข่าวทางโทรทัศน์ มีคำนิยามเช่นเดียวกับนิตยสารข่าวที่เป็นสิ่งพิมพ์ หากแต่เป็นการนำเสนอในรูปแบบรายการโทรทัศน์ ซึ่งมักผลิตโดยกองบรรณาธิการฝ่ายข่าวของสถานีโทรทัศน์ หรืออาจเป็นบริษัทเอกชนที่รับผลิตรายการประเภทดังกล่าวโดยเฉพาะ
นิตยสารข่าวทางโทรทัศน์ที่มีชื่อเสียง ได้แก่ ซิกส์ตี้ มินิตส์ (60 Minutes) และ ไพรม์ไทม์ (Primetime) ของสหรัฐอเมริกา ส่วนในประเทศไทย มีอาทิ ถอดรหัส ย้อนรอย (ไอทีวี), ข่าว 3 มิติ ตรงจุดเกิดเหตุ (ช่อง 3), ประเด็นเด็ด 7 สี, เรื่องจริงผ่านจอ (ช่อง 7 สี), จุดชนวนความคิด ตรวจจับความจริง (โมเดิร์นไนน์ทีวี), ที่นี่..ทีวีไทย เปิดปม (ทีวีไทย) เป็นต้น
คำศัพท์โทรทัศน์
 
ข่าว
สิ่งพิมพ์
ข่าว
ข่าว
ไอโอ (ดาวบริวาร)

ไอโอ (Io, Ἰώ) เป็นดาวบริวารของดาวพฤหัสบดี  เป็นดวงที่อยู่ในสุดในกลุ่มดวงจันทร์ของกาลิเลโอที่ค้นพบโดยกาลิเลโอ กาลิเลอี เมื่อวันที่ 7 มกราคม ค.ศ. 1610 ตั้งชื่อตามไอโอนักบวชของเฮราที่ตกเป็นภรรยาของซูส
ไอโอมีขนาดเส้นผ่านศูนย์กลาง 3,642 กิโลเมตร เป็นดาวบริวารขนาดใหญ่อันดับสี่ในระบบสุริยะ พื้นผิวดาวบริวารมีภูเขาไฟที่ยังไม่ดับมากกว่า 400 ลูก ซึ่งยังปะทุซัลเฟอร์และซัลเฟอร์ไดออกไซด์ออกมาเป็นครั้งคราว
อไอโอ
วัตถุทางดาราศาสตร์ที่ค้นพบในปี พ.ศ. 2153
ไอโอ

ไอโอ (Io, Ἰώ) หมายถึง
ไอโอ (เทพปกรณัมกรีก) นักบวชของเฮรา ที่ตกเป็นภรรยาของซูส ในเทพปกรณัมกรีก
ไอโอ (ดวงจันทร์) บริวารของดาวพฤหัสบดี
== ความหมายอื่น ==
.io โดเมนระดับบนสุดของ บริติชอินเดียนโอเชียน
ไอ/โอ (อินพุต/เอาต์พุต)
IO.SYS โปรแกรมขับอุปกรณ์ไอ/โอของไมโครซอฟท์ดอส และไมโครซอฟท์ วินโดวส์
Information Operations
คติเห็นแก่ญาติ

คติเห็นแก่ญาติ (nepotism) คือ การแสดงความลำเอียงโดยความเป็นญาติพี่น้องแทนที่จะวัดจากความสามารถหรือความเหมาะสม เช่น ว่าจ้างหรือมอบตำแหน่งให้แก่ญาติพี่น้อง แทนที่จะมอบให้แก่ผู้ที่มีความสามารถมากกว่า ในภาษาอังกฤษคำว่า "nepotism" มาคำจากภาษาละตินว่า "nepos" แปลว่า หลานหรือเหลน และคติเห็นแก่ญาติมักใช้ในความหมายทางการเมืองและในหน้าที่การงาน
ตัวอย่างเหตุการณ์ในประวัติศาสตร์ที่แสดงการใช้อำนาจในทาง "คติเห็นแก่ญาติ" คือ กรณีที่สมเด็จพระสันตะปาปาปอลที่ 5 ตั้งสคิปิโอเน บอร์เกเซ หลานของพระองค์เอง เป็นคาร์ดินัลและเลขาธิการเมื่อปี ค.ศ. 1605 หลังจากนั้น สคิปิโอก็ใช้ความเป็นญาติกับพระสันตะปาปาสร้างความมั่งคั่งให้แก่ตนเองโดยการเก็บค่าธรรมเนียมและภาษีต่าง ๆ และสะสมที่ดินเป็นจำนวนมากไว้ให้แก่ตระกูลบอร์เกเซ
== อ้างอิง ==
== อ้างอิง ==
คุณธรรมนิยม
การทุจริตทางการเมือง
สำนวนภาษาอังกฤษ
การทุจริต
วัฏฏะ คลาสสิฟายด์ส

บริษัท วัฏฏะ คลาสสิฟายด์ส จำกัด (Watta Classifieds Company Limited) เป็นบริษัทผู้ให้บริการโฆษณาย่อยที่มีชื่อเสียงของประเทศไทย และเป็นผู้ริเริ่มกิจการสื่อสิ่งพิมพ์ ซึ่งนำเสนอเนื้อหาที่แตกต่างไปจากสื่อมวลชนไทยในวงการ เพื่อเติมเต็มข้อมูลให้แก่สังคมข่าวสาร
== ประวัติ ==
บริษัท วัฏฏะ คลาสสิฟายด์ส จำกัด ก่อตั้งขึ้นในราวปี พ.ศ. 2542 โดยนายสมบูรณ์ อิชยาวรกุล อดีตผู้บริหาร บริษัท วัฏจักร จำกัด (มหาชน) และครีเอทีฟสิ่งพิมพ์เครือวัฏจักร เพื่อเปิดให้บริการโฆษณาย่อยครบวงจร ครอบคลุมทุกประเภทที่มีผู้สนใจใช้บริการในระดับสูง คือกลุ่มสมัครงาน, กลุ่มการศึกษา, กลุ่มอสังหาริมทรัพย์ และกลุ่มรถยนต์
หนังสือในเครือวัฏฏะออกวางแผงเป็นครั้งแรก ในช่วงต้นปี พ.ศ. 2542 (ค.ศ. 1999) โดยใช้ชื่อต่อท้ายว่า “2000” เพื่อตอบรับกับกระแสของสหัสวรรษใหม่ที่กำลังจะมาถึง และในวันที่ 1 พฤศจิกายน ปีเดียวกัน เครือวัฏฏะออกหนังสือพิมพ์รายวันเพิ่มอีกฉบับหนึ่ง โดยนำคอลัมน์บางส่วนตีพิมพ์ลงหนังสือฉบับอื่นในเครือด้วย เพื่อให้ผู้อ่านเกิดความรู้สึกคุ้มค่า ด้วยเนื้อหาที่หลากหลาย มิใช่เพียงโฆษณาย่อยเท่านั้น พร้อมกับเปลี่ยนชื่อต่อท้ายของหนังสือแนวโฆษณาย่อยกลุ่มแรก จาก 2000 เป็น “วันนี้” เพื่อให้ทันสมัย และเข้าชุดกับชื่อของหนังสือพิมพ์รายวันที่ออกมาใหม่
นอกจากนี้ วัฏฏะ คลาสสิฟายด์ส ยังเป็นผู้จัดงาน วัฏฏะมหกรรม เพื่อให้บริษัทห้างร้าน และสถาบันการศึกษาต่างๆ เช่าพื้นที่บูธรับสมัครพนักงานตำแหน่งต่างๆ ตลอดจนผู้สนใจศึกษาต่อด้วย ต่อมา ราวกลางปีถึงปลายปี พ.ศ. 2551 วัฏฏะ คลาสสิฟายด์ส เช่าเวลา 08.00-08.30 น. ในทุกวันอาทิตย์ จากสถานีวิทยุโทรทัศน์แห่งประเทศไทย (เอ็นบีที) ในขณะนั้น เพื่อผลิตรายการ โลกวันนี้ มีธรรมะ กับพระพยอม และตั้งแต่ช่วงปลายปี พ.ศ. 2554 เช่าเวลา 23.05-23.55 น. ต่อมาเปลี่ยนเป็นเวลา 22.30-23.15 น. ในทุกวันพุธ จากสถานีวิทยุโทรทัศน์แห่งประเทศไทย เพื่อผลิตรายการ ฅนไทยหายจน และต่อมา ในปี พ.ศ. 2560 ได้ผลิตรายการออนไลน์ถ่ายทอดสดผ่านเฟซบุ๊กเพจของโลกวันนี้ ในชื่อ "คืนวันสุข" โดยนับเป็นการขยายสายงาน ไปสู่ฐานะผู้ผลิตรายการโทรทัศน์อีกแขนงหนึ่งด้วย
== สิ่งพิมพ์และกิจการในเครือ ==
ปัจจุบัน หนังสือโฆษณาย่อยในเครือวัฏฏะ มีส่วนแบ่งทางการตลาดเกินกว่าร้อยละ 50 ของตลาดโดยรวม อนึ่ง สิ่งพิมพ์และกิจการอื่นในเครือวัฏฏะทั้งหมด มีดังต่อไปนี้
=== ข่าวและเหตุการณ์ปัจจุบัน ===
หนังสือพิมพ์โลกวันนี้ รายวัน (ฉบับวันจันทร์-วันศุกร์)
นิตยสารข่าวโลกวันนี้ วันสุข รายสัปดาห์ (ฉบับวันเสาร์)
=== สมัครงาน ===
หนังสือพิมพ์แหล่งงานรายสัปดาห์ (วันเสาร์)
หนังสือพิมพ์งานทั่วไทยรายปักษ์ (วันพุธ)
หนังสือพิมพ์รับสมัครด่วนที่สุด!รายปักษ์ (วันเสาร์) รับสมัครด่วนรายปักษ์
นิตยสารงานวันนี้รายสัปดาห์ (วันพฤหัสบดี)
นิตยสารสนุกงานรายปักษ์ (วันจันทร์)
นิตยสารสมาร์ตจ๊อบรายปักษ์ (วันจันทร์)
นิตยสารคู่มืองานรายปักษ์ (วันพุธ)
นิตยสารงานใหม่รายปักษ์ (วันพุธ)
นิตยสารหางานหาง่ายรายปักษ์ (วันศุกร์)
นิตยสารงานดีดีรายปักษ์ (วันศุกร์)
=== การศึกษา ===
นิตยสารการศึกษาวันนี้รายปักษ์ (วันจันทร์)
นิตยสารไอสกูลรายปักษ์ (วันจันทร์)
หนังสือเล่มกลุ่มเอ็กซิตบุ๊ก
=== อสังหาริมทรัพย์ ===
นิตยสารอาคารวันนี้รายสัปดาห์ (วันจันทร์)
นิตยสารคู่มือซื้อบ้านรายสัปดาห์ (วันจันทร์)
นิตยสารโอเพนเฮาส์รายเดือน
=== รถยนต์ ===
นิตยสารรถวันนี้รายสัปดาห์ (วันศุกร์)
นิตยสารป้ายแดงรายเดือน
=== เว็บไซต์บริการโฆษณาย่อยและข้อมูลเนื้อหา (คอนเทนต์) ===
== อ้างอิง ==
วัฏฏะ : ยุคของการขายกระดาษใส่มือถือ  จากเว็บไซต์นิตยสารมาร์เกเตียร์
บริษัทของไทย
บริษัทที่ก่อตั้งในปี พ.ศ. 2542
บริษัทของไทยที่ปิดกิจการ
บริษัทที่ปิดกิจการในปี พ.ศ. 2561
สื่อมวลชน
นักบุญเจอโรมเขียนหนังสือ (คาราวัจโจ)

นักบุญเจอโรมเขียนหนังสือ หรือ นักบุญเจอโรมแปลพระคัมภีร์ (Saint Jerome Writing) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์บอร์เกเซในกรุงโรมในประเทศอิตาลี
ภาพ “นักบุญเจอโรมเขียนหนังสือ” เขียนราวระหว่างปี ค.ศ. 1605 ถึงปี ค.ศ. 1606 เป็นภาพที่เปรียบเทียบได้กับภาพ “นักบุญเจอโรมวิปัสสนา” (พิพิธภัณฑ์สำนักสงฆ์ซานตามาเรีย, มอนเซอร์รัต) ที่เขียนในช่วงเวลาเดียวกัน และภาพในหัวข้อเดียวกันที่เขียนหลังจากนั้น “นักบุญเจอโรมเขียนหนังสือ (วาเล็ตตา)”
ในขณะที่ฝ่ายโปรเตสแตนต์ต้องการจะแปลพระคัมภีร์ไบเบิลเป็นภาษาท้องถิ่นเพื่อเป็นการเผยแพร่พระวจนะของพระเจ้าแก่บรรดาผู้นับถือคริสต์ศาสนาโดยทั่วไป ฝ่ายโรมันคาทอลิกก็พยายามในการต่อสู้เพื่อที่ให้เหตุผลในการสนับสนุนการรักษาการใช้ภาษาละตินที่แปลโดยนักบุญเจอโรมในปลายคริสต์ศตวรรษที่ 4 ต่อไป นักบุญเจอโรมได้ทำการรับศีลจุ่มจากพระสันตะปาปาองค์หนึ่ง, ได้รับมอบหน้าที่ให้เป็นผู้แปลโดยพระสันตะปาปาอีกองค์หนึ่ง และประกาศว่านักบุญปีเตอร์เป็นพระสังฆราชองค์แรกของโรม นักบุญเจอโรมเป็นผู้มีอิทธิพลมากที่สุดองค์หนึ่งในบรรดาคริสต์ศาสนปราชญ์ในการต่อต้านผู้นอกศาสนา ในการโจมตีลัทธินิยมนักบุญ และในการจำกัดการเรียนรู้ภาษาละตินให้อยู่ในวงของผู้มีการศึกษา ฉะนั้นภาพนี้จึงเป็นภาพที่เหมาะสมในการภาพแรกที่สคิปิโอเน บอร์เกเซซื้อไม่นานหลังจากที่ได้รับการแต่งตั้งให้เป็นคาร์ดินัลในปี ค.ศ. 1605 โดยสมเด็จพระสันตะปาปาปอลที่ 5 ผู้เป็นลุง
ก่อนหน้าการปฏิวัติคริสต์ศาสนาภาพเขียนของนักบุญเจอโรมมักจะมีสิงห์โตและหมวกคาร์ดินัลอยู่ในภาพด้วย แต่นักปฏิรูปโรมันคาทอลิกต้องการจะลดองค์ประกอบของศิลปะคริสต์ศาสนาลงเหลือแต่สิ่งที่เป็นหัวใจของภาพ ชายสูงอายุในภาพที่มีใบหน้าละม้ายกับผู้เป็นแบบสำหรับเอบราฮัม, นักบุญแม็ทธิว และนักบุญทอมัส นั่งครุ่นคำนึงถึงกฎบัตรของพระคัมภีร์ไบเบิลขณะที่มือขวาตั้งท่าพร้อมที่จะเขียน นักบุญเจอโรมของยุคฟื้นฟูศิลปวิทยาของอันโตเนลโล ดา เมสสินา และอัลเบรชท์ ดือเรอร์เป็นนักการศึกษาผู้มั่งคั่งแต่นักบุญเจอโรมของคาราวัจโจลดลงเหลือรายละเอียดแต่สิ่งที่เป็นหัวใจของภาพที่ หนังสือที่เปิดอยู่ และเล่มที่สองที่ยังปิดที่มีหัวกะโหลกวางอยู่ข้างบนตั้งอยู่บนโต๊ะเล็กๆ แสงที่จัดเน้นให้เห็นกล้ามเนื้อบนแขน และความสัมพันธ์ระหว่างหัวของนักบุญเจอโรมและหัวกะโหลกบนหนังสือที่เป็นนัยถึงการเกิดที่ในที่สุดก็ต้องตายแต่พระวจนะของพระเจ้ายังคงอยู่ชั่วนิรันดร์
== อ้างอิง ==
== ดูเพิ่ม ==
คาราวัจโจ
นักบุญเจอโรม
การาวัจโจ
จิตรกรรมในคริสต์ทศวรรษ 1600
จิตรกรรมบาโรก
จิตรกรรมสีน้ำมัน
ศิลปะเกี่ยวกับนักบุญ
นักบุญเจอโรมเขียนหนังสือ
ประภาศน์ อวยชัย

ศาสตราจารย์ ประภาศน์ อวยชัย (18 ธันวาคม พ.ศ. 2467 – 10 มิถุนายน พ.ศ. 2560) อดีตอธิการบดีมหาวิทยาลัยธรรมศาสตร์ อดีตรัฐมนตรีว่าการกระทรวงยุติธรรม และอดีตประธานสภานิติบัญญัติแห่งชาติ
== การศึกษา ==
ปริญญาตรี : ธรรมศาสตร์บัณฑิต (นิติศาสตร์) มหาวิทยาลัยวิชาธรรมศาสตร์และการเมือง (พ.ศ. 2490)
ปริญญาโท : นิติศาสตร์มหาบัณฑิต (พ.ศ. 2493) มหาวิทยาลัยธรรมศาสตร์ และเนติบัณฑิตอังกฤษ เมื่อ พ.ศ. 2500
ปริญญาเอก : นิติศาสตรดุษฎีบัณฑิต จุฬาลงกรณ์มหาวิทยาลัย
== การทำงาน ==
อธิการบดีมหาวิทยาลัยธรรมศาสตร์ (พ.ศ. 2520 – พ.ศ. 2525), อธิบดีศาลคดีเด็กและเยาวชนกลาง, ผู้ช่วยผู้พิพากษาหัวหน้าคณะในศาลฎีกา, รองประธานศาลฎีกา, เลขาธิการเนติบัณฑิตยสภา, เลขาธิการสำนักอบรมศึกษากฎหมายแห่งเนติบัณฑิตสภา, นายกพุทธสมาคมแห่งประเทศไทย ในพระบรมราชูปถัมภ์, ประธานสภาสังคมสงเคราะห์แห่งประเทศไทย
ประภาศน์ อวยชัย ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับโปรดเกล้าฯ แต่งตั้งเป็นประธานสภานิติบัญญัติแห่งชาติ แทนหม่อมราชวงศ์คึกฤทธิ์ ปราโมช เมื่อวันที่ 11 ตุลาคม พ.ศ. 2517ได้รับการแต่งตั้งเป็นปลัดกระทรวงยุติธรรมในวันที่ 1 ธันวาคม พ.ศ. 2517 ดำรงตำแหน่งนายกสภามหาวิทยาลัยรามคำแหง ระหว่างปี พ.ศ. 2517 – พ.ศ. 2546 รวมเป็นระยะเวลา 29 ปี
ในปี พ.ศ. 2534 ได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลนายอานันท์ ปันยารชุน
== ถึงแก่อนิจกรรม ==
ศาสตราจารย์ ประภาศน์ อวยชัย ถึงแก่อนิจกรรมเมื่อวันที่ 10 มิถุนายน พ.ศ. 2560 สิริรวมอายุได้ 92 ปี มีพิธีพระราชทานเพลิงศพเมื่อวันที่ 24 ธันวาคม พ.ศ. 2560 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
== เครื่องราชอิสริยาภรณ์ ==
 สาขานิติศาสตร์
== อ้างอิง ==
ประธานรัฐสภาไทย
ประธานสภานิติบัญญัติแห่งชาติ
รองประธานสภานิติบัญญัติแห่งชาติ
รัฐมนตรีว่าการกระทรวงยุติธรรมไทย
สมาชิกสภานิติบัญญัติแห่งชาติ
อธิการบดีมหาวิทยาลัยธรรมศาสตร์
ศาสตราจารย์
ราชบัณฑิต
นักกฎหมายชาวไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ภ.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญ ร.ด.ม.(ศ)
ผู้ได้รับเหรียญจักรพรรดิมาลา
บุคคลจากโรงเรียนวัดบวรนิเวศ
ผู้ได้รับปริญญากิตติมศักดิ์จากมหาวิทยาลัยรามคำแหง
ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
บุคคลในประวัติศาสตร์กรุงรัตนโกสินทร์
รายชื่อโรงเรียนในจังหวัดสุโขทัย

== ภาพรวม ==
== การแบ่งโรงเรียนในจังหวัดสุโขทัยตามสังกัด ==
=== สำนักงานคณะกรรมการการศึกษาขั้นพื้นฐาน ===
เขตพื้นที่การศึกษาของจังหวัดสุโขทัยแบ่งดังนี้
==== สำนักงานเขตพื้นที่การศึกษาประถมศึกษาสุโขทัย ====
มีโรงเรียนในสังกัดอยู่ทั้งหมด 286 แห่งทั่วจังหวัดสุโขทัย โดยแบ่งออกเป็น 2 เขตพื้นที่การศึกษาประกอบไปด้วย
สำนักงานเขตพื้นที่การศึกษาประถมศึกษาสุโขทัย เขต 1 (สพป.สุโขทัย เขต 1) ประกอบด้วย
อำเภอเมืองสุโขทัย
อำเภอกงไกรลาศ
อำเภอคีรีมาศ
อำเภอบ้านด่านลานหอย
สำนักงานเขตพื้นที่การศึกษาประถมศึกษาสุโขทัย เขต 2 (สพป.สุโขทัย เขต 2) ประกอบด้วย
อำเภอสวรรคโลก
อำเภอศรีสำโรง
อำเภอทุ่งเสลี่ยม
อำเภอศรีสัชนาลัย
อำเภอศรีนคร
==== สำนักงานเขตพื้นที่การศึกษามัธยมศึกษาสุโขทัย ====

จังหวัดสุโขทัยอยู่ในเขตพื้นที่การศึกษามัธยมศึกษาสุโขทัย และมีโรงเรียนในสังกัดจำนวน 27 โรงเรียน โดยแบ่งเป็น 3 สหวิทยาเขตได้แก่
สหวิทยาเขตเจ้าราม รับผิดชอบโรงเรียนในอำเภอเมืองสุโขทัย (ยกเว้นโรงเรียนอุดมดรุณี) อำเภอกงไกรลาศ และอำเภอคีรีมาศ
สหวิทยาเขตพระแม่ย่า รับผิดชอบโรงเรียนในอำเภอเมืองสุโขทัย (เฉพาะโรงเรียนอุดมดรุณี) อำเภอบ้านด่านลานหอย อำเภอศรีสำโรง และอำเภอทุ่งเสลี่ยม
สหวิทยาเขตศรีสวรรค์ รับผิดชอบโรงเรียนในอำเภอศรีสัชนาลัย อำเภอสวรรคโลก และอำเภอศรีนคร
=== องค์กรปกครองส่วนท้องถิ่น ===
จังหวัดสุโขทัยมีโรงเรียนสังกัดองค์กรปกครองส่วนท้องถิ่น 34 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดสุโขทัย (2 โรงเรียน) เทศบาลเมืองสุโขทัยธานี (2 โรงเรียน) เทศบาลเมืองสวรรคโลก (6 โรงเรียน) เทศบาลเมืองศรีสัชนาลัย (2 โรงเรียน) เทศบาลตำบล 10 แห่ง และองค์การบริหารส่วนตำบล 10 แห่ง
=== สำนักงานคณะกรรมการการศึกษาเอกชน ===
จังหวัดสุโขทัยมีโรงเรียนสังกัดสำนักงานคณะกรรมการการศึกษาเอกชนอยู่ทั้งหมด 11 โรงเรียน แบ่งตามอำเภอจะได้ อำเภอเมืองสุโขทัย 2 แห่ง, อำเภอสวรรคโลก 4 แห่ง, อำเภอศรีสำโรง 3 แห่ง, อำเภอศรีสัชนาลัย 2 แห่ง
=== โรงเรียนสังกัดอื่น ๆ ===
เช่น โรงเรียนตำรวจตระเวนชายแดน โรงเรียนพระปริยัติธรรม และโรงเรียนกีฬาในสังกัดมหาวิทยาลัยการกีฬาแห่งชาติ เป็นต้น
== รายชื่อโรงเรียนในจังหวัดสุโขทัยแบ่งตามสังกัด ==
=== สำนักงานเขตพื้นที่การศึกษาประถมศึกษาสุโขทัย เขต 1 ===
=== สำนักงานเขตพื้นที่การศึกษาประถมศึกษาสุโขทัย เขต 2 ===
=== สำนักงานเขตพื้นที่การศึกษามัธยมศึกษาสุโขทัย ===
=== องค์กรปกครองส่วนท้องถิ่น ===
=== สำนักงานคณะกรรมการการศึกษาเอกชน ===
{|class="wikitable sortable" style="width:1080px"
|-
!width="60%"|โรงเรียน !!width="10%"|ตำบล !!width="10%"|อำเภอ !!width="20%"|ระดับชั้น
|-
| โรงเรียนสารสาสน์วิเทศสุโขทัย || ธานี ||||
|-
| โรงเรียนกวางตง || ธานี ||||
|-
| โรงเรียนอนุบาลสมประสงค์ || หาดเสี้ยว ||||
|-
| โรงเรียนศรีสำโรงวิทยา || คลองตาล ||||
|-
| โรงเรียนพุ่ยฮัว || คลองตาล ||||
|-
| โรงเรียนพระหฤทัยสวรรคโลก || เมืองสวรรคโลก ||||
|-
| โรงเรียนป้วยมิ้ง || เมืองสวรรคโลก ||||
|-
| โรงเรียนเดชาบดินทร์ || วังลึก ||||
|-
| โรงเรียนอนุบาลมัชฌิมา || บ้านกล้วย ||||
|-
| โรงเรียนอนุบาลการกุศลวัดตระพังทอง || เมืองเก่า ||||
|}
== อ้างอิง ==
โรงเรียนในจังหวัดสุโขทัย
สุโขทัย
รายชื่อเกี่ยวกับจังหวัดสุโขทัย
พระเจ้าชาร์ลที่ 8 แห่งฝรั่งเศส

พระเจ้าชาร์ลส์ที่ 8 แห่งฝรั่งเศส (Charles VIII of France หรือรู้จักกันในภาษาCharles VIII l'Affable) (30 มิถุนายน ค.ศ. 1470 - 7 เมษายน ค.ศ. 1498) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ทรงครองราชบัลลังก์ฝรั่งเศสระหว่างวันที่ 30 สิงหาคม ค.ศ. 1483 จนเสด็จสวรรคตเมื่อวันที่ 7 เมษายน ค.ศ. 1498 รัชสมัยของพระองค์เป็นรัชสมัยของการทำศึกในสงครามอิตาลีซึ่งเป็นสงครามใหญ่ของต้นคริสต์ศตวรรษที่ 16
พระเจ้าชาร์ลส์ที่ 8 เสด็จพระราชสมภพเมื่อวันที่ 30 มิถุนายน ค.ศ. 1470 ที่วังอังบัวส์ในประเทศฝรั่งเศส พระองค์เป็นพระราชโอรสองค์เดียวที่รอดมาได้ในพระเจ้าหลุยส์ที่ 11 แห่งฝรั่งเศส และ พระราชินีชาร์ล็อตต์ พระเจ้าชาร์ลส์เสด็จขึ้นครองราชย์ต่อจากพระราชบิดาเมื่อพระชนมายุได้ 13 พระสุขภาพพลานามัยของพระองค์ไม่สมบูรณ์นักและทรงได้รับการบรรยายว่าไม่มีพระลักษณะนิสัยที่เหมาะสมกับการปกครองแผ่นดิน ระหว่างที่ยังทรงพระเยาว์หน้าที่การเป็นผู้สำเร็จราชการแผ่นดินแทนพระองค์ตกไปเป็นของพระเชษฐภคินีแอนน์แห่งฝรั่งเศส ดัชเชสแห่งบูร์บองผู้ทรงเป็นสตรีผู้มีความเฉลียวฉลาดและความสามารถที่ทรงได้รับการบรรยายโดยพระราชบิดาว่าทรงเป็น “ผู้ที่บ้าน้อยที่สุดในฝรั่งเศส” แอนน์แห่งฝรั่งเศสและสามีปิแยร์ที่ 2 ดยุคแห่งบูร์บองทำหน้าที่เป็นผู้สำเร็จราชการแผ่นดินแทนพระองค์จนปี ค.ศ. 1491
พระเจ้าชาร์ลส์ที่ 8 ทรงเสกสมรสกับแอนน์แห่งบริตานีธิดาของฟรองซัวส์ที่ 2 ดยุคแห่งบริตานี เมื่อวันที่ 19 ธันวาคม ค.ศ. 1491
== อ้างอิง ==
Taylor, Frederick Lewis. The Art of War in Italy, 1494–1529. Westport, Conn.: Greenwood Press, 1973. ISBN 0-8371-5025-6
== ดูเพิ่ม ==
ราชวงศ์วาลัวส์
ประวัติศาสตร์ฝรั่งเศส
บุคคลที่เกิดในปี พ.ศ. 2013
พระมหากษัตริย์ฝรั่งเศส
ราชวงศ์วาลัว
บุคคลในสงครามอิตาลี
ดยุกแห่งเบรอตาญ
พระเจ้ามัคซีมีลีอานที่ 1 โยเซ็ฟ แห่งบาวาเรีย

พระเจ้ามัคซีมีลีอานที่ 1 โยเซ็ฟแห่งบาวาเรีย (27 พฤษภาคม ค.ศ. 1756 – 13 ตุลาคม ค.ศ. 1825) ทรงเป็นกษัตริย์แห่งบาวาเรีย ระหว่างปี ค.ศ. 1806 - 1825 ทรงเป็นสมาชิกราชวงศ์วิทเทลส์บัค และเป็นพระราชโอรสของเค้านทพาลาทีนฟรีดริช ไมเคิลแห่งซไวบรึคเค็น พระเจ้าแม็กซิมีเลียนทรงครองราชบัลลังก์ตั้งแต่วันที่ 1 มกราคม ค.ศ. 1806 จนเสด็จสวรรคตเมื่อวันที่ 13 ตุลาคม ค.ศ. 1825
พระองค์อภิเษกสมรส 2 ครั้ง ครั้งแรกกับเจ้าหญิงออกัสตา วิลเฮล์มมีนแห่งเฮสส์-ดาร์มชตัดท์ มีพระราชโอรสธิดา 5 พระองค์ และครั้งที่ 2 กับ เจ้าหญิงแคโรไลน์แห่งบาเดน มีพระราชโอรสธิดา 8 พระองค์
== ราชตระกูล ==
== อ้างอิง ==
== ดูเพิ่ม ==
ประวัติศาสตร์บาวาเรีย
รายพระนามกษัตริย์แห่งบาวาเรีย
 
บุคคลที่เกิดในปี พ.ศ. 2299
พระมหากษัตริย์บาวาเรีย
ราชวงศ์วิทเทิลส์บัค
บุคคลในสงครามนโปเลียนชาวเยอรมัน
ผู้นำในสงครามนโปเลียน
เคานท์พาลาทินแห่งซไวบรึคเคน
เคานท์พาลาทินแห่งนอยบวร์ก
เคานท์พาลาทินแห่งซัลซบาค
พระมหากษัตริย์ผู้ทรงก่อตั้ง
พระเจ้าหลุยส์ที่ 11 แห่งฝรั่งเศส

พระเจ้าหลุยส์ที่ 11 แห่งฝรั่งเศส (Louis XI of France หรือ the Spider King หรือ Louis XI le Prudent หรือ l'universelle aragne) (3 กรกฎาคม ค.ศ. 1423 - 7 เมษายน ค.ศ. 1498) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ครองราชบัลลังก์ฝรั่งเศสระหว่างวันที่ 22 กรกฎาคม ค.ศ. 1461 จนเสด็จสวรรคตเมื่อวันที่ 30 สิงหาคม ค.ศ. 1483
พระเจ้าหลุยส์ที่ 11 เสด็จพระราชสมภพเมื่อวันที่ 3 กรกฎาคม ค.ศ. 1423 ที่บูร์กในประเทศฝรั่งเศส พระองค์เป็นพระราชโอรสในพระเจ้าชาร์ลส์ที่ 7 และ พระราชินีมารีแห่งราชวงศ์อองชู พระองค์เป็นพระปนัดดาในพระเจ้าชาร์ลส์ที่ 6 และพระราชินีอิสซาเบลลา เป็นพระมหากษัตริย์ผู้ทรงมีความปรีชาสามารถที่สุดพระองค์หนึ่งในการพยายามรวบรวมอำนาจในฝรั่งเศส ในยี่สิบสองปีของการครองราชย์พระองค์ทรงต้องใช้กลวิธีทางการเมืองต่างๆ หรือ “ชักใยแมงมุม” ของการคบคิดและแผนต่างๆ ที่ทำให้ทรงได้รับพระฉายานามว่า “พระราชาแมงมุม”
แผนการต่างๆ ของพระองค์ทำให้เกิดศัตรูขึ้นหลายคนที่รวมทั้งพระเจ้าชาร์ลส์ที่ 7 พระราชบิดาของพระองค์เอง, ชาร์ลส์แห่งวาลัวส์ ดยุคแห่งเบร์รี (Charles de Valois, Duc de Berry) พระอนุชา และชาร์ลส์เดอะโบลด์ ดยุคแห่งเบอร์กันดี ผู้เป็นศัตรูคนสำคัญที่สุด พระองค์ทรงมีชื่อเสียงว่าเป็นผู้มีความเจ้าเล่ห์และบางครั้งก็ออกไปทางโหดร้าย จุดประสงค์ในการครองแผ่นดินของพระองค์คือการพยายามลดอำนาจของขุนนางและเพิ่มอำนาจให้แก่สถาบันพระมหากษัตริย์
== อ้างอิง ==
== ดูเพิ่ม ==
ราชวงศ์วาลัวส์
ประวัติศาสตร์ฝรั่งเศส
บุคคลที่เกิดในปี พ.ศ. 1966
พระมหากษัตริย์ฝรั่งเศส
ราชวงศ์วาลัว